Z A P I S N I K

konstituirajuće 1. sjednice Školskog odbora Osnovne škole Sveta Marija održane 26. ožujka 2025. u Osnovnoj školi Sveta Marija s početkom u 16,30 sati.

Sjednica je sazvana pozivom od 24. ožujka 2025. (KLASA: 600-04/25-03/3, URBROJ: 2109-44-25-01-1).

Nazočni: Gorana Šavora Peter- ravnateljica

Marta Stella, Nataša Nenadović, Andrea Ermakora, Igor Mihalac, Marija Frančić, Ana Slamek Taradi, Željko Strbad – članovi ŠO

Ravnateljica je pozdravila nazočne, te temeljem članka 39. Statuta predala vođenje sjednice najstarijoj članici Školskog odbora Mariji Frančić.

 Gđa. Frančić predložila je za sjednicu sljedeći

 dnevni red:

1.Usvajanje zapisnika s prošle sjednice Školskog odbora

2.Izvješće o imenovanim članovima Školskog odbora

3.Verifikacija mandata članova Školskog odbora

4.Izbor predsjednika i zamjenika predsjednika Školskog odbora

5.Ostala pitanja

 Dnevni red s poziva jednoglasno je prihvaćen.

**Ad 1)** Zapisnik posljednje sjednice Školskog odbora u prošlom sazivu bio je priložen pozivu za sjednicu. Budući da Ana Slamek Taradi nije bila članica Školskog odbora u prošlom sazivu, izuzeta je od glasovanja o prihvaćanju zapisnika.

**Svi članovi Školskog odbora, osim Ane Slamek Taradi, jednoglasno su prihvatili zapisnik posljednje sjednice Školskog odbora u prošlom sazivu.**

**Ad 2)** Prema čl. 28. Statuta Školski odbor ima sedam članova od kojih jednog biraju svi zaposleni u školskoj ustanovi sukladno propisima o izboru radničkog vijeća, dva člana bira Učiteljsko vijeće, jednog člana bira Vijeće roditelja, a tri člana osnivač.

Za članove Školskog odbora izabrani su:

-iz reda svih zaposlenih izabrana je Nataša Nenadović –učiteljica razredne nastave

-iz reda Učiteljskog vijeća na sjednici održanoj 19. veljače 2025. izabrane su

 – Marta Stella – učiteljica hrvatskog jezika i povijesti

 - Andrea Ermakora – pedagoginja

-iz reda Vijeća roditelja na sjednici održanoj 14. ožujka 2025. izabran je Igor Mihalac.

Rješenjem župana od 24. ožujka 2025. (KLASA: 602-01/25/01/37, URBROJ: 2109-0-25-1) za članove Školskog odbora od strane osnivača imenovani su Marija Frančić, Ana Slamek Taradi i Željko Strbad.

Sukladno čl. 39. Statuta konstituirajuća sjednica saziva se najkasnije u roku od 15 dana nakon što je imenovana većina članova Školskog odbora.

**Ad 3)** Provjeren je identitet imenovanih članova Školskog odbora, te je utvrđeno da mandat imenovanim članovima Školskog odbora traje četiri godine tj. od 26. ožujka 2025. do 25. ožujka 2029. godine.

**Ad 4)** Za predsjednicu Školskog odbora Andrea Ermakora predložila je Martu Stella. Marta Stella prihvatila je kandidaturu.

Javnim glasovanjem ***članovi Školskog odbora jednoglasno su za predsjednicu Školskog odbora izabrali Martu Stella.***

Izabrana predsjednica Školskog odbora preuzela je vođenje sjednice.

Za zamjenicu predsjednice Školskog odbora Marta Stella predložila je Natašu Nenadović. Nataša Nenadović prihvatila je kandidaturu.

Javnim glasovanjem ***članovi Školskog odbora jednoglasno su za zamjenicu predsjednice Školskog odbora izabrali Natašu Nenadović***.

**Ad 5)** Ravnateljica je obavijestila nazočne da je za 29. travnja 2025. župan Matija Posavec najavio otvaranje nove sportske dvorane s pripadajućim sportskim terenima.

Sjednica je završena u 16,30 sati.

Zapisničar: Predsjednica Školskog odbora:

Andrea Ermakora Marta Stella, prof.

KLASA: 600-04/25-03/3

URBROJ: 2109-44-25-01-2